**Molėtų rajono savivaldybės taryba**

**SPRENDIMAS**

**Dėl TURTO perdavimo pagal panaudos sutartis visuomeninėms organizacijoms**

2022 m. gruodžio 22 d. Nr. B1-251

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.7, 4.2, 5.1.1 papunkčiais,atsižvelgdama į Molėtų rajono savivaldybės viešosios bibliotekos direktoriaus įsakymus: 2022 m. lapkričio 17 d. Nr. V-38 „Dėl Molėtų rajono savivaldybės turto pripažinimo nereikalingu“, 2022 m. gruodžio 8 d. Nr. V-39 „Dėl savivaldybės turto pripažinimo nereikalingu Molėtų rajono savivaldybės viešosios bibliotekos funkcijoms vykdyti“, visuomeninės organizacijos Bekupės bendruomenės centro 2022 m. spalio 4 d. prašymą, visuomeninės organizacijos Verbiškių bendruomenės centro 2022 m. lapkričio 22 d. raštą „Dėl patalpų suteikimo panaudos pagrindais“,

Molėtų rajono savivaldybės taryba n u s p r e n d ž i a:

Perduoti pagal panaudos sutartis 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės viešosios bibliotekos patikėjimo teise valdomą nekilnojamąjį turtą:

1. visuomeninei organizacijai Bekupės bendruomenės centrui (kodas 167623055) 43,54 kv. m ploto patalpas (plane pažymėtas: 1-13 11,09 kv. m; 1-14 10,72 kv. m; 1-15 1,21 kv. m; 1-16 3,93 kv. m; 1-17 3,67 kv. m; 1-18 1,72 kv. m; 1-20 11,20 kv. m) mokyklos pastate (inventorinis Nr. 0122021; registro Nr. 44/1407497; unikalus Nr. 4400-0548-1598; plane pažymėtame 1C1p; bendras plotas 203,42 kv. m), esančiame Molėtų r. sav., Giedraičių sen., Bekupės k., Pušyno g. 11, vykdyti įstatuose numatytą veiklą. Patalpų įsigijimo vertė 10748,28 Eur, likutinė vertė 2022 m. gruodžio 1 d. 5140,33 Eur;
2. visuomeninei organizacijai Verbiškių bendruomenės centrui (kodas 167621232) nuo 2022 m. gruodžio 26 d. 149,64 kv. m ploto patalpas (plane pažymėtas: 1-5 18,44 kv. m; 1-7 40,57 kv. m; 1-8 23,14 kv. m; 1-16 64,12 kv. m) mokyklos pastate (inventorinis Nr. 0122020; registro Nr. 44/2415156; unikalus Nr. 4400-5389-7052:8609; plane pažymėtame 1C1p; bendras plotas 400,43 kv. m), esančiame Molėtų r. sav., Suginčių sen., Verbiškių k., Liepų g. 4-1, vykdyti įstatuose numatytą veiklą. Patalpų įsigijimo vertė 8204,31 Eur, likutinė vertė 2022 m. gruodžio 1 d. 5126,87 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika